Ndambu ya 4: Yantika Ntotila ya Ntete ya Israele tii Ntangu Bau Kwendaka Kimpika na Babilone
Saül vandaka ntotila ya ntete ya Israele. Kansi Jéhovah katulaka yandi mpi solaka David bonso ntotila na kuyinga yandi. Beto kelonguka mambu mingi ya metala David. Ata yandi vandaka toko, yandi fwaka Goliat. Na nima yandi tinaka sambu na kimpala ya Ntotila Saül. Kilumbu mosi, Abigail, nkento ya kitoko, kubuyisaka yandi na kusala mambu ya buzoba.
Na nima, beto talonguka mambu mingi ya metala mwana na yandi Salomon, yina yingaka yandi na kimfumu ya Israele. Bantotila yonso tatu ya ntete ya Israele yalaka konso muntu bamvula 40. Na nima ya lufwa ya ntotila Salomon, kimfumu ya Israele kabwanaka na bandambu zole: kintinu ya nordi mpi kintinu ya sudi.
Na nima ya kuzinga bamvula 257, kintinu ya nordi yina kuvandaka na makanda 10, kubwaka na maboko ya bantu ya Assyri. Bamvula 133 kulutaka dyaka na ntwala nde kintinu ya sudi, yina vandaka na makanda zole, kubwa dyaka. Yau yina, bana ya Israele kwendaka kimpika na Babilone. Ndambu yai ya iya ketubila mambu ya nene yina kubwaka na nsungi ya bamvula 510.
kon_Latn kon_Latn kon_Latn kon_Latn